મળતી માહિતી મુજબ નરોડાના મેમ્કો રોડ પર શાયોના એસ્ટેટમાં વુલકન એક્સપ્રેસ નામની કંપની આવેલી છે. આ કંપની ઓનલાઈન શોપિંગનો માલસામાન ગ્રાહકો સુધી પહોંચાડવાનું કામ કરે છે. કંપનીમાં ડિલિવરીનું કામ કરતો રાહુલ પ્રજાપતિ નામનો યુવક ગત ૨૮ માર્ચના રોજ નવ મોબાઈલ ફોનના પાર્સલ પર બારોટ હાઉસ એન્ડ સનસાઈન કન્સ્ટ્રક્શન કંપની, શાહીબાગ સાબરમતી રિવરફ્રન્ટના સરનામા પર ડિલિવરી કરવા ગયો હતો. સરનામું ખોટું નીકળતાં રાહુલે આપેલા નંબર પર ફોન કરતાં કેશઓન ડિલિવરીનો ઓર્ડર આપનાર વ્યક્તિએ શિલાલેખ ટાવર પાછળ ઊભા હોવાનું જણાવ્યું હતું.